 Teeda kale, markii ay xukuumaddu dhaqangelisay fikirkii dhaqaalaha ee mabdaa shuuciga ah ku salaysnaa, waxay bilowday in ay la wareegto hantidii dadweynaha ama wixii shakhsigu gaar u lahaa sida beeraha, dhulka iyo warshadihii yaryaraa, iwm; waxaana la odhan jiray waa la qarameeyay oo macnaheedu ahaa dawladda ayaa qaadatay, cidina wax kama weydiin karto, qofkii suaal ka keena wuxuu mutaysan jiray ciqaab iyo xabsi. 